กฎกระทรวง การขออนุญาต การออกใบอนุญาตจัดหางานให้คนหางานเพื่อไปทำงานเป็นคนประจำเรือ การดำเนินการเกี่ยวกับหลักประกัน และการจดทะเบียนตัวแทนจัดหางานและลูกจ้างซึ่งทำหน้าที่เกี่ยวกับการจัดหางาน พ.ศ. 2560
ประกาศวันที่ 2017-03-23

content: กฎกระทรวง การขออนุญาต การออกใบอนุญาตจัดหางานให้คนหางาน เพื่อไปทำงานเป็นคนประจำเรือ การดำเนินการเกี่ยวกับหลักประกัน และการจดทะเบียนตัวแทน จัดหางานและลูกจ้างซึ่งทำหน้าที่เกี่ยวกับการจัดหางาน พ.ศ. ๒๕๖๐
content: อาศัยอำนาจตามความในมาตรา ๕ วรรคหนึ่ง มาตรา ๒๐ วรรคสอง มาตรา ๒๒ วรรคสาม มาตรา ๒๓ วรรคสอง มาตรา ๒๘ วรรคหนึ่งและวรรคสอง และมาตรา ๓๐ วรรคหนึ่ง แห่งพระราชบัญญัติแรงงานทางทะเล พ.ศ. ๒๕๕๘ รัฐมนตรีว่าการกระทรวงแรงงานออกกฎกระทรวงไว้ดังต่อไปนี้
sectionNo: 1
content: ข้อ ๑ ในกฎกระทรวงนี้ “ใบอนุญาตจัดหางาน” หมายความว่า ใบอนุญาตจัดหางานให้คนหางานเพื่อไปทำงานเป็นคนประจำเรือ “นายทะเบียน” หมายความว่า นายทะเบียนจัดหางานกลางตามกฎหมายว่าด้วยการจัดหางานและคุ้มครองคนหางาน “เจ้าหน้าที่” หมายความว่า เจ้าหน้าที่ผู้ซึ่งนายทะเบียนมอบหมาย “อธิบดี” หมายความว่า
sectionNo: 1
content: อธิบดีกรมการจัดหางาน
sectionNo: 1
content: หมวด ๑ การขออนุญาต การอนุญาต และการออกใบอนุญาตจัดหางาน
sectionNo: 2
content: ข้อ ๒ ผู้ใดประสงค์จะขอรับใบอนุญาตจัดหางาน ให้ยื่นคำขอต่อนายทะเบียนตามแบบที่อธิบดีกำหนดโดยประกาศในราชกิจจานุเบกษา พร้อมด้วยเอกสารและหลักฐานและหลักประกันที่ระบุไว้ในแบบคำขออนุญาต
sectionNo: 3
content: ข้อ ๓ เมื่อเจ้าหน้าที่ได้รับคำขอรับใบอนุญาตจัดหางานแล้ว ให้ตรวจสอบความถูกต้องและครบถ้วนของคำขอรับใบอนุญาตจัดหางาน พร้อมด้วยเอกสารและหลักฐาน และหลักประกันตามที่กำหนดไว้ หากเห็นว่าคำขอรับใบอนุญาตจัดหางาน เอกสารและหลักฐาน และหลักประกันไม่ถูกต้องหรือไม่ครบถ้วน
sectionNo: 3
content: ให้เจ้าหน้าที่แจ้งให้ผู้ขอรับใบอนุญาตดำเนินการแก้ไขคำขอรับใบอนุญาตจัดหางานหรือจัดส่งเอกสารและหลักฐานหรือหลักประกันเพิ่มเติมให้ถูกต้องและครบถ้วนภายในระยะเวลาที่กำหนด ให้เจ้าหน้าที่ออกใบรับคำขอตามวรรคหนึ่งให้แก่ผู้ขอรับใบอนุญาตไว้เป็นหลักฐาน โดยบันทึกความถูกต้องและครบถ้วนของรายการเอกสารและหลักฐาน
sectionNo: 3
content: และหลักประกัน หรือความบกพร่องของรายการเอกสารและหลักฐาน และหลักประกันที่จะต้องยื่นเพิ่มเติมไว้ในใบรับคำขอดังกล่าวด้วย
sectionNo: 4
content: ข้อ ๔ ในกรณีที่ผู้ขอรับใบอนุญาตไม่แก้ไขคำขอรับใบอนุญาตจัดหางานหรือไม่จัดส่งเอกสารและหลักฐานหรือหลักประกันเพิ่มเติมให้ถูกต้องและครบถ้วนภายในระยะเวลาที่เจ้าหน้าที่ได้กำหนดไว้ตามข้อ ๓ ให้ถือว่าผู้ขอรับใบอนุญาตไม่ประสงค์จะให้ดำเนินการต่อไป ให้เจ้าหน้าที่คืนคำขอรับใบอนุญาตจัดหางาน เอกสารและหลักฐาน
sectionNo: 4
content: และหลักประกันให้แก่ผู้ยื่นคำขอ พร้อมทั้งแจ้งเป็นหนังสือถึงเหตุแห่งการคืนคำขอและสิทธิอุทธรณ์ให้ผู้ขอรับใบอนุญาตทราบด้วย
sectionNo: 5
content: ข้อ ๕ ในกรณีที่คำขอรับใบอนุญาตจัดหางาน พร้อมด้วยเอกสารและหลักฐานและหลักประกันตามข้อ ๓ ถูกต้องและครบถ้วน ให้เจ้าหน้าที่เสนอความเห็นไปยังนายทะเบียนเพื่อพิจารณาออกใบอนุญาตจัดหางาน เมื่อนายทะเบียนพิจารณาคำขอรับใบอนุญาตจัดหางานประกอบกับความเห็นของเจ้าหน้าที่ตามวรรคหนึ่งแล้ว
sectionNo: 5
content: เห็นว่าคำขอรับใบอนุญาตจัดหางาน พร้อมด้วยเอกสารและหลักฐานและหลักประกันมีความถูกต้องครบถ้วน ให้นายทะเบียนออกใบอนุญาตจัดหางานให้แก่ผู้ขอรับใบอนุญาต ในกรณีที่นายทะเบียนมีคำสั่งไม่ออกใบอนุญาตจัดหางาน ให้แสดงเหตุผลไว้ในหนังสือแจ้งผลการพิจารณาพร้อมด้วยสิทธิอุทธรณ์ให้ผู้ขอรับใบอนุญาตทราบด้วย
sectionNo: 6
content: ข้อ ๖ ใบอนุญาตจัดหางานให้เป็นไปตามแบบที่อธิบดีกำหนดโดยประกาศในราชกิจจานุเบกษา
sectionNo: 2
content: หมวด ๒ การขอต่ออายุใบอนุญาตจัดหางานและการอนุญาตให้ต่ออายุใบอนุญาตจัดหางาน
sectionNo: 7
content: ข้อ ๗ ผู้รับใบอนุญาตจัดหางานผู้ใดประสงค์จะขอต่ออายุใบอนุญาตจัดหางาน ให้ยื่นคำขอต่ออายุใบอนุญาตจัดหางานต่อนายทะเบียนตามแบบที่อธิบดีกำหนดโดยประกาศในราชกิจจานุเบกษาก่อนที่ใบอนุญาตจัดหางานจะสิ้นอายุไม่น้อยกว่าสามสิบวัน พร้อมด้วยเอกสารและหลักฐานที่ระบุไว้ในแบบคำขอต่ออายุใบอนุญาตจัดหางาน
sectionNo: 8
content: ข้อ ๘ เมื่อเจ้าหน้าที่ได้รับคำขอต่ออายุใบอนุญาตจัดหางานแล้ว ให้ตรวจสอบความถูกต้องและครบถ้วนของคำขอต่ออายุใบอนุญาตจัดหางาน พร้อมด้วยเอกสารและหลักฐานตามที่กำหนดไว้ หากเห็นว่าไม่ถูกต้องหรือไม่ครบถ้วน
sectionNo: 8
content: ให้เจ้าหน้าที่แจ้งให้ผู้ขอต่ออายุใบอนุญาตดำเนินการแก้ไขคำขอต่ออายุใบอนุญาตจัดหางานและจัดส่งเอกสารและหลักฐานเพิ่มเติมให้ถูกต้องและครบถ้วนภายในระยะเวลาที่กำหนด ให้เจ้าหน้าที่ออกใบรับคำขอต่ออายุใบอนุญาตจัดหางานให้แก่ผู้ขอต่ออายุใบอนุญาตไว้เป็นหลักฐาน
sectionNo: 8
content: โดยบันทึกความถูกต้องและครบถ้วนของรายการเอกสารและหลักฐาน หรือความบกพร่องของรายการเอกสารที่จะต้องยื่นเพิ่มเติมไว้ในใบรับดังกล่าวด้วย
sectionNo: 9
content: ข้อ ๙ ในกรณีที่ผู้ขอต่ออายุใบอนุญาตไม่แก้ไขคำขอต่ออายุใบอนุญาตจัดหางานหรือไม่จัดส่งเอกสารหรือหลักฐาน หรือหลักประกันเพิ่มเติม ให้ถูกต้องและครบถ้วนภายในระยะเวลาที่เจ้าหน้าที่ได้กำหนดไว้ตามข้อ ๘ ให้ถือว่าผู้ขอต่ออายุใบอนุญาตไม่ประสงค์จะประกอบกิจการต่อไป
sectionNo: 9
content: ให้เจ้าหน้าที่เสนอความเห็นไปยังนายทะเบียนเพื่อพิจารณาสั่งไม่ต่ออายุใบอนุญาตจัดหางาน
sectionNo: 10
content: ข้อ ๑๐ ในกรณีที่คำขอต่ออายุใบอนุญาตจัดหางานพร้อมด้วยเอกสารและหลักฐานตามที่กำหนดไว้ ถูกต้องและครบถ้วน ให้เจ้าหน้าที่เสนอความเห็นไปยังนายทะเบียนเพื่อพิจารณาอนุญาตให้ต่ออายุใบอนุญาตจัดหางาน เมื่อนายทะเบียนอนุญาตให้ต่ออายุใบอนุญาตจัดหางาน
sectionNo: 10
content: ให้ออกใบอนุญาตจัดหางานฉบับใหม่โดยใช้เลขที่ใบอนุญาตจัดหางานฉบับเดิม ในกรณีที่นายทะเบียนมีคำสั่งไม่ต่ออายุใบอนุญาตจัดหางาน ให้แสดงเหตุผลไว้ในหนังสือแจ้งผลการพิจารณาพร้อมด้วยสิทธิอุทธรณ์ให้ผู้ขอต่ออายุใบอนุญาตทราบด้วย
sectionNo: 3
content: หมวด ๓ การขอใบแทนใบอนุญาตจัดหางานและการออกใบแทนใบอนุญาตจัดหางาน
sectionNo: 11
content: ข้อ ๑๑ ผู้รับใบอนุญาตจัดหางานผู้ใดประสงค์จะขอใบแทนใบอนุญาตจัดหางานที่ชำรุดในสาระสำคัญ สูญหาย หรือถูกทำลาย ให้ผู้รับใบอนุญาตยื่นคำขอใบแทนใบอนุญาตจัดหางานต่อนายทะเบียนตามแบบที่อธิบดีกำหนดโดยประกาศในราชกิจจานุเบกษา พร้อมด้วยเอกสารและหลักฐานที่ระบุไว้ในแบบคำขอใบแทนใบอนุญาตจัดหางาน
sectionNo: 11
content: ให้ผู้รับใบอนุญาตจัดหางานส่งมอบใบอนุญาตจัดหางานที่ชำรุดในสาระสำคัญหรือถูกทำลายหรือหลักฐานการรับแจ้งความของเจ้าพนักงานตำรวจในกรณีที่ใบอนุญาตจัดหางานสูญหาย แล้วแต่กรณี มาพร้อมกับคำขอตามวรรคหนึ่ง
sectionNo: 12
content: ข้อ ๑๒ เมื่อเจ้าหน้าที่ได้รับคำขอพร้อมด้วยเอกสารและหลักฐานตามที่กำหนดไว้ถูกต้องและครบถ้วนแล้ว และเห็นว่าใบอนุญาตจัดหางานนั้น ชำรุดในสาระสำคัญ สูญหาย หรือถูกทำลาย ให้เจ้าหน้าที่เสนอความเห็นไปยังนายทะเบียนเพื่อพิจารณาออกใบแทนใบอนุญาตจัดหางาน และให้นำ ข้อ ๓ ข้อ ๔ และข้อ ๕ วรรคสาม มาใช้บังคับโดยอนุโลม
sectionNo: 12
content: ใบแทนใบอนุญาตให้เป็นไปตามแบบที่อธิบดีกำหนดโดยประกาศในราชกิจจานุเบกษา
sectionNo: 4
content: หมวด ๔ การวางหลักประกัน การเก็บรักษาหลักประกัน การหักหลักประกัน การเปลี่ยนแปลงหลักประกัน การเรียกหลักประกันเพิ่ม และการขอรับหลักประกันคืน
sectionNo: 13
content: ข้อ ๑๓ หลักประกันที่ผู้ขอรับใบอนุญาตต้องวางไว้กับนายทะเบียนพร้อมคำขอรับใบอนุญาตจัดหางานตามข้อ ๓ เพื่อประกันความเสียหายที่อาจเกิดขึ้นจากการดำเนินการของผู้ขอรับใบอนุญาตต้องเป็นเงินสด พันธบัตรของรัฐบาลไทย หรือสัญญาค้ำประกันของธนาคาร เป็นจำนวนเงินห้าล้านบาท
sectionNo: 13
content: ในกรณีที่ผู้ขอรับใบอนุญาตวางหลักประกันเป็นสัญญาค้ำประกันของธนาคาร ให้ใช้ตามแบบที่อธิบดีกำหนดโดยประกาศในราชกิจจานุเบกษา
sectionNo: 14
content: ข้อ ๑๔ ให้เจ้าหน้าที่ตรวจสอบหลักประกันตามข้อ ๑๓ ที่ผู้ขอรับใบอนุญาตนำมาวางไว้กับนายทะเบียน ดังต่อไปนี้ (๑) ในกรณีหลักประกันที่วางไว้ทั้งหมดหรือบางส่วนเป็นเงินสด ให้เจ้าหน้าที่ตรวจนับจำนวนเงินให้ถูกต้องครบถ้วน (๒) ในกรณีหลักประกันที่วางไว้ทั้งหมดหรือบางส่วนเป็นพันธบัตรของรัฐบาลไทย
sectionNo: 14
content: ให้เจ้าหน้าที่ตรวจสอบการโอนกรรมสิทธิ์ที่ปรากฏด้านหลังพันธบัตรว่าได้ระบุการโอนกรรมสิทธิ์ให้กับนายทะเบียนแล้ว (๓) ในกรณีหลักประกันที่วางไว้ทั้งหมดหรือบางส่วนเป็นสัญญาค้ำประกันของธนาคาร ให้เจ้าหน้าที่ตรวจสอบข้อความในสัญญาค้ำประกันให้ถูกต้องตามแบบที่อธิบดีกำหนดไว้ตามข้อ ๑๓ วรรคสอง
sectionNo: 14
content: และดำเนินการให้ธนาคารผู้ค้ำประกันยืนยันสัญญาค้ำประกันเป็นหนังสือต่อนายทะเบียนว่าเป็นผู้ค้ำประกันของผู้ยื่นคำขอรับใบอนุญาตจริงและมีคู่ฉบับเก็บไว้เป็นหลักฐาน
sectionNo: 15
content: ข้อ ๑๕ กรณีที่หลักประกันตามข้อ ๑๔ (๑) ถูกต้องครบถ้วนแล้ว ให้เจ้าหน้าที่ออกใบเสร็จรับเงินแก่ผู้ขอรับใบอนุญาต และให้เก็บรักษาโดยการนำฝากธนาคารและบันทึกในทะเบียนคุมหลักประกัน ในกรณีที่หลักประกันตามข้อ ๑๔ (๒) และ (๓) ถูกต้องครบถ้วนแล้ว ให้เจ้าหน้าที่ออกใบรับหลักประกันแก่ผู้ขอรับใบอนุญาต
sectionNo: 15
content: และให้เก็บรักษาไว้ในตู้นิรภัย ณ กรมการจัดหางานหรือสถานที่อื่นตามที่อธิบดีกำหนด
sectionNo: 16
content: ข้อ ๑๖ การหักหลักประกันของผู้รับใบอนุญาตจัดหางานที่ได้วางไว้กับนายทะเบียนเพื่อคืนเงินค่าใช้จ่ายที่เกิดขึ้นจากการจัดการให้คนหางานเดินทางกลับภูมิลำเนาให้แก่หน่วยงานที่ให้ความช่วยเหลือคนหางานตามมาตรา ๓๙ หรือค่าใช้จ่ายที่คนหางานได้ใช้จ่ายเพื่อจัดการให้ตนเองเดินทางกลับภูมิลำเนาตามมาตรา ๔๐
sectionNo: 16
content: หรือค่าบริการและค่าใช้จ่ายให้แก่เจ้าของเรือตามมาตรา ๔๑ แล้วแต่กรณี ให้นายทะเบียนดำเนินการ ดังต่อไปนี้ (๑) มีหนังสือแจ้งให้ผู้รับใบอนุญาตจัดหางานชดใช้เงินคืนภายในเวลาที่กำหนด (๒) กรณีที่ผู้รับใบอนุญาตจัดหางานมิได้ชดใช้เงินคืนภายในเวลาที่กำหนด
sectionNo: 16
content: ให้นายทะเบียนมีคำสั่งหักเงินจำนวนดังกล่าวจากหลักประกันที่วางไว้ เพื่อชดใช้ให้แก่หน่วยงาน คนหางานหรือเจ้าของเรือซึ่งได้รับความเสียหายอันเกิดจากผู้รับใบอนุญาตจัดหางาน และให้มีหนังสือแจ้งผลการพิจารณาพร้อมด้วยสิทธิอุทธรณ์ให้ผู้รับใบอนุญาตจัดหางานทราบ ในกรณีหลักประกันที่วางไว้เป็นสัญญาค้ำประกันของธนาคาร
sectionNo: 16
content: ให้นายทะเบียนมีหนังสือถึงธนาคารผู้ค้ำประกันให้นำเงินมาชำระหนี้ตามคำสั่งหักหลักประกัน
sectionNo: 17
content: ข้อ ๑๗ ผู้รับใบอนุญาตจัดหางานผู้ใดประสงค์จะเปลี่ยนแปลงหลักประกัน ให้ยื่นคำขอต่อนายทะเบียนตามแบบที่อธิบดีกำหนดโดยประกาศในราชกิจจานุเบกษา พร้อมด้วยเอกสารและหลักฐานและหลักประกันใหม่ ที่ระบุไว้ในแบบคำขอเปลี่ยนแปลงหลักประกัน
sectionNo: 18
content: ข้อ ๑๘ เมื่อเจ้าหน้าที่ได้รับคำขอพร้อมด้วยเอกสารและหลักฐาน และหลักประกันใหม่แล้วเห็นว่าถูกต้องครบถ้วน ให้เสนอความเห็นไปยังนายทะเบียนเพื่อพิจารณาอนุญาตให้เปลี่ยนแปลงหลักประกันและให้นำข้อ ๓ ข้อ ๔ ข้อ ๑๔ และข้อ ๑๕ มาใช้บังคับโดยอนุโลม ในกรณีที่นายทะเบียนมีคำสั่งไม่อนุญาตให้เปลี่ยนแปลงหลักประกัน
sectionNo: 18
content: ให้แสดงเหตุผลไว้ในหนังสือแจ้งผลการพิจารณาพร้อมด้วยสิทธิอุทธรณ์ให้ผู้ขออนุญาตเปลี่ยนแปลงหลักประกันทราบ
sectionNo: 19
content: ข้อ ๑๙ เมื่อหลักประกันที่ผู้รับใบอนุญาตจัดหางานได้วางไว้ต่อนายทะเบียนตามข้อ ๑๓ ลดลงเพราะถูกใช้จ่ายไปตามข้อ ๑๖ ให้นายทะเบียนสั่งเป็นหนังสือให้ผู้รับใบอนุญาตจัดหางานวางหลักประกันเพิ่มจนครบตามจำนวนเงินที่กำหนดภายในสามสิบวันนับแต่วันที่ได้รับคำสั่ง และให้นำข้อ ๑๔ และข้อ ๑๕ มาใช้บังคับโดยอนุโลม
sectionNo: 20
content: ข้อ ๒๐ การขอรับหลักประกันคืนจะกระทำได้ต่อเมื่อนายทะเบียนมีคำสั่งยกเลิกหรือเพิกถอนใบอนุญาตจัดหางาน หรือประกาศให้ใบอนุญาตจัดหางานสิ้นสภาพ แล้วแต่กรณี และไม่มีความรับผิดหรือได้ชำระหนี้ที่เกิดขึ้นตามพระราชบัญญัตินี้เสร็จสิ้นแล้ว ผู้รับใบอนุญาตจัดหางานผู้ใดประสงค์จะขอรับหลักประกันคืน
sectionNo: 20
content: ให้ยื่นคำขอต่อนายทะเบียนตามแบบที่อธิบดีกำหนดโดยประกาศในราชกิจจานุเบกษา
sectionNo: 21
content: ข้อ ๒๑ ให้เจ้าหน้าที่ตรวจสอบความรับผิดของผู้รับใบอนุญาตจัดหางานตามข้อ ๒๐ วรรคหนึ่ง กรณีที่ผลการตรวจสอบปรากฏว่าไม่มีความรับผิดหรือได้ชำระหนี้ที่เกิดขึ้นตามพระราชบัญญัตินี้เสร็จสิ้นแล้ว
sectionNo: 21
content: ให้ทำความเห็นเสนอต่อนายทะเบียนเพื่อพิจารณาสั่งคืนหลักประกันและมีหนังสือแจ้งแก่ผู้รับใบอนุญาตจัดหางานให้รับหลักประกันคืนต่อไป กรณีที่ผลการตรวจสอบปรากฏว่าผู้รับใบอนุญาตจัดหางานมีความรับผิดหรือหนี้ที่จะต้องชำระตามพระราชบัญญัตินี้ แต่ความรับผิดหรือหนี้ที่เหลือมีจำนวนน้อยกว่าหลักประกันที่วางไว้
sectionNo: 21
content: ให้เจ้าหน้าที่ทำความเห็นเสนอต่อนายทะเบียนเพื่อพิจารณาสั่งลดหลักประกันลงให้เหลือเท่ากับความรับผิดหรือหนี้ที่ผู้รับใบอนุญาตจัดหางานจะต้องชดใช้ตามพระราชบัญญัตินี้ และมีหนังสือแจ้งให้ผู้รับใบอนุญาตจัดหางานรับหลักประกันส่วนที่เกินคืน
sectionNo: 5
content: หมวด ๕ การจดทะเบียนตัวแทนจัดหางานและลูกจ้างซึ่งทำหน้าที่เกี่ยวกับการจัดหางาน
sectionNo: 22
content: ข้อ ๒๒ ผู้รับใบอนุญาตจัดหางานผู้ใดประสงค์จะจดทะเบียนตัวแทนจัดหางาน ให้ยื่นคำขอต่อนายทะเบียนตามแบบท้ายกฎกระทรวงนี้ พร้อมด้วยเอกสารและหลักฐานที่ระบุไว้ในแบบคำขอจดทะเบียนตัวแทนจัดหางาน
sectionNo: 23
content: ข้อ ๒๓ ผู้รับใบอนุญาตจัดหางานผู้ใดประสงค์จะจดทะเบียนลูกจ้างซึ่งทำหน้าที่เกี่ยวกับการจัดหางาน ให้ยื่นคำขอต่อนายทะเบียนตามแบบท้ายกฎกระทรวงนี้ พร้อมด้วยเอกสารและหลักฐานที่ระบุไว้ในแบบคำขอจดทะเบียนลูกจ้างซึ่งทำหน้าที่เกี่ยวกับการจัดหางาน
sectionNo: 24
content: ข้อ ๒๔ การพิจารณารับจดทะเบียนตัวแทนจัดหางานและลูกจ้างซึ่งทำหน้าที่เกี่ยวกับการจัดหางาน ให้นำข้อ ๓ และข้อ ๔ มาใช้บังคับโดยอนุโลม เมื่อเจ้าหน้าที่ได้รับคำขอพร้อมด้วยเอกสารและหลักฐานตามที่กำหนดไว้ แล้วแต่กรณี ถูกต้องและครบถ้วนแล้ว ให้ตรวจสอบคุณสมบัติและลักษณะต้องห้ามตามมาตรา ๓๐ วรรคสอง
sectionNo: 24
content: เมื่อปรากฏว่าตัวแทนจัดหางานมีคุณสมบัติครบถ้วนและไม่มีลักษณะต้องห้าม หรือลูกจ้างซึ่งทำหน้าที่เกี่ยวกับการจัดหางานไม่มีลักษณะต้องห้าม ให้เสนอความเห็นไปยังนายทะเบียนเพื่อพิจารณารับจดทะเบียนตัวแทนจัดหางานหรือลูกจ้างซึ่งทำหน้าที่เกี่ยวกับการจัดหางานนั้น และมีหนังสือแจ้งให้ผู้รับใบอนุญาตจัดหางานทราบ
sectionNo: 24
content: ในกรณีที่นายทะเบียนมีคำสั่งไม่รับจดทะเบียนตัวแทนจัดหางานหรือลูกจ้างซึ่งทำหน้าที่เกี่ยวกับการจัดหางาน ให้แสดงเหตุผลไว้ในหนังสือแจ้งผลการพิจารณาพร้อมด้วยสิทธิอุทธรณ์ให้ผู้รับใบอนุญาตจัดหางานทราบ
sectionNo: 6
content: หมวด ๖ สถานที่ยื่นคำขอรับใบอนุญาต คำขอต่ออายุใบอนุญาต และคำขอออกใบแทนใบอนุญาตจัดหางาน คำขอเปลี่ยนแปลงหลักประกัน คำขอรับหลักประกันคืน และคำขอจดทะเบียนตัวแทนจัดหางาน หรือลูกจ้างซึ่งทำหน้าที่เกี่ยวกับการจัดหางาน
sectionNo: 25
content: ข้อ ๒๕ การยื่นคำขอตามกฎกระทรวงนี้ ให้ยื่น ณ สถานที่ ดังต่อไปนี้ (๑) ในเขตกรุงเทพมหานคร ให้ยื่น ณ กองทะเบียนจัดหางานกลางและคุ้มครองคนหางาน กรมการจัดหางาน (๒) ในท้องที่จังหวัดอื่น ให้ยื่น ณ สำนักงานจัดหางานจังหวัด (๓) สถานที่อื่นตามที่อธิบดีกำหนด การยื่นคำขอตามวรรคหนึ่ง
sectionNo: 25
content: อาจยื่นด้วยวิธีการอื่นตามที่อธิบดีกำหนดโดยประกาศในราชกิจจานุเบกษา
sectionNo: 26
content: ข้อ ๒๖ ในจังหวัดอื่นนอกจากกรุงเทพมหานคร เมื่อเจ้าหน้าที่ได้รับคำขอแล้ว ให้ตรวจสอบและเสนอความเห็นต่อนายทะเบียน โดยส่งคำขอพร้อมทั้งเอกสารและหลักฐาน หลักประกัน และความเห็นเพื่อให้นายทะเบียนพิจารณาต่อไป
content: ให้ไว้ ณ วันที่ ๑๔ กุมภาพันธ์ พ.ศ. ๒๕๖๐ พลเอก ศิริชัย ดิษฐกุล รัฐมนตรีว่าการกระทรวงแรงงาน
content:  
content:  
content:  
content:  
content:  
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่มาตรา ๒๐ วรรคสอง มาตรา ๒๒ วรรคสาม มาตรา ๒๓ วรรคสอง มาตรา ๒๘ วรรคหนึ่งและวรรคสอง และมาตรา ๓๐ วรรคหนึ่ง แห่งพระราชบัญญัติแรงงานทางทะเล พ.ศ. ๒๕๕๘ บัญญัติให้การขออนุญาต การอนุญาต และการออกใบอนุญาตจัดหางาน
content: การขอและการอนุญาตให้ต่ออายุใบอนุญาตจัดหางาน การขอและการออกใบแทนใบอนุญาตจัดหางาน รวมทั้งการวางหลักประกัน การเก็บรักษาหลักประกัน การหักหลักประกัน การเปลี่ยนแปลงหลักประกัน การเรียกหลักประกันเพิ่ม และการขอรับหลักประกันคืน
content: ตลอดจนการจดทะเบียนตัวแทนจัดหางานและลูกจ้างซึ่งทำหน้าที่เกี่ยวกับการจัดหางานของผู้รับใบอนุญาตจัดหางาน ให้เป็นไปตามหลักเกณฑ์ วิธีการ และเงื่อนไขที่กำหนดในกฎกระทรวง จึงจำเป็นต้องออกกฎกระทรวงนี้